open-index/open-wikipedia-markdown huggingface dataset:
דאדלי קלארק

**דאדלי קלארק** (באנגלית: **Dudley Wrangel Clarke**; 27 באפריל 1899 – 7 במאי 1974) היה בריגדיר בצבא הבריטי, ממובילי פעולות ההונאה הצבאית במהלך מלחמת העולם השנייה.
הוא שילב פקודות דמיוניות, אמצעי דמה ושימוש בסוכנים כפולים באסטרטגיית ההונאה של בעלות הברית במהלך המלחמה וזכה בכינוי: "הממזר הבריטי הגדול ביותר של מלחמת העולם השנייה". קלארק סייע בהקמת שלוש יחידות צבאיות מפורסמות: הקומנדו הבריטי, SAS ויחידת הריינג'רס של צבא ארצות הברית.

## ביוגרפיה
### ראשית חייו
קלארק נולד ביוהנסבורג, דרום אפריקה וגדל ליד לונדון. בשנת 1916 הוא הצטרף לרגימנט הארטילריה המלכותי כקצין, אך הועבר לגיס התעופה המלכותי לאחר שנמצא שהיה צעיר מכדי להילחם בצרפת. את מלחמת העולם הראשונה העביר בלימוד טיסה, תחילה ברדינג ולאחר מכן במצרים. ב-1919 חזר לארטילריה המלכותית, ועסק בפעילות מודיעין צבאי במזרח התיכון. ב-1936 הועבר לארץ ישראל המנדטורית, כדי לסייע לארגן את דיכוי המרד הערבי הגדול.

### במלחמת העולם השנייה
במלחמת העולם השנייה, הצטרף קלארק לצוות של ג'ון דיל, והציע ועזר ליישם את פיתוח רעיון פשיטות הקומנדו לצרפת, מהן התפתח הקומנדו הבריטי.
בשנת 1940 הוא נקרא על ידי ארצ'יבלד וייוול לקהיר, והופקד כאחראי על ההונאה האסטרטגית. ככיסוי, הוא עסק בהקמת ארגון אזורי עבור MI9.
לאחר מכן הקים קלארק את "המטה המתקדם - כוח A" () ופיתח קשרים מודיעיניים בטורקיה ובספרד.

בסוף 1941 נקרא קלארק בחזרה ללונדון, לאחר שניסיונו בתחום ההונאה הגיע לאוזני הפיקוד העליון של בעלות הברית, קודם לכינון המפקדה העליונה של חיל המשלוח של בעלות הברית.

ב-12 באוקטובר 1941 הגיע קלארק לספרד בזהות בדויה של עיתונאי ונעצר במדריד, בנסיבות לא ברורות, כשהוא לובש בגדי אישה. הוא נחקר, שוחרר והורשה לחזור לקהיר.

במהלך היעדרותו של קלארק, מערך ההונאה בפיקוד המזרח התיכון השתבש וכוח A נדחק מתפקידו בהובלת המערך. קלארק נשלח לאל עלמיין, כשכוחות בעלות הברית היו שם בנסיגה, לעבד תוכניות הונאה חדשות. עם שובו חזר כוח A לנהל את ההונאה.

במהלך 1942 הוציא קלארק לפועל את מבצע "אשד" (), מבצע הונאה שהציג סדר כוחות דמה גדול שלא התקיים. המבצע הוכתר בהצלחה ועד סוף המלחמה הכיר האויב ברוב היחידות המדומות כאמיתיות. במסגרת מבצע ברקלי השתתף קלארק ב"הקמת" הארמייה ה-12.

בשנים 1942–1945 המשיך קלארק לארגן את ההונאה בצפון אפריקה ובדרום אירופה ובמסגרת מבצע שומר ראש פיקד על מבצע קופר הד.

### לאחר מלחמת העולם השנייה
קלארק פרש מהצבא בשנת 1947, חי את שארית חייו באלמוניות יחסית, כתב שני ספרים היסטוריים ומותחן, עבד עבור המפלגה השמרנית וניהל חברת אבטחה.

הוא נפטר בלונדון ב-1974.

## הערות שוליים

קטגוריה:ביון במלחמת העולם השנייה
קטגוריה:מפקדים במסדר האימפריה הבריטית
קטגוריה:מסדר האמבט: עמיתים
קטגוריה:ציון לשבח (בריטניה)
קטגוריה:קצינים בריטים במלחמת העולם השנייה
קטגוריה:בריטים שנולדו ב-1899
קטגוריה:בריטים שנפטרו ב-1974
הרשל ברנרדי

**הרשל ברנרדי** (באנגלית: **Herschel Bernardi**; 30 באוקטובר 1923 – 9 במאי 1986) היה זמר ושחקן תיאטרון, קולנוע וטלוויזיה יהודי-אמריקאי.

## ביוגרפיה

ברנרדי נולד בניו יורק לזוג שחקנים יהודים - ברל ברנרדי והלן ברנרדי, ששיחקו בתיאטרון היידיש בניו יורק. ברנרדי הופיע עם הוריו על בימות תיאטרון היידיש בשדרה השנייה עוד טרם החל לדבר.

בשנות השלושים הופיע ברנרדי בסרטי יידיש של אדגר ג' אולמר. ומאוחר יותר היה בין השחקנים שעברו מתפקידים דוברי יידיש לסרטי קולנוע אמריקאים. אחיו ג'ק ברנרדי היה שחקן קולנוע אף הוא.

ברנרדי נודע בתפקידים ידועים שעשה בתיאטראות ברודוויי ובהם טביה במחזה כנר על הגג. הוא הופיע בסדרות טלוויזיה רבות משנות החמישים ועד סוף ימיו.

ברנרדי כיכב בסיטקום של CBS בשם "ארני" (1970-1972) בתפקיד הראשי כארני – עובד זוטר המקודם לתפקיד בהנהלת החברה. הוא שיחק לצד סו אן לנגדון ששיחקה בסדרה את אשתו. הסדרה הוקרנה במשך כ-שלוש שנים וזכתה להצלחה רבה. בשנת 1971 ו-1972 הוא היה מועמד לפרס גלובוס הזהב על תפקידו בסדרה.
בשנת 1974 שיחק את לבן בן בתואל בסרט הטלוויזיה סיפור יעקב ויוסף (סרט תנכ"י).

ברנרדי היה שחקן במספר סרטים אמריקאיים בולטים, ביניהם אירמה לה דוס (1963). ברנרדי היה גם הקריין והמספר בסרט התיעודי משנת 1969 "תור הזהב של השדרה השנייה" המספר את סיפור התיאטרון היידי בניו-יורק של הלואר איסט סייד של ראשית המאה ה-20 עד אמצע המאה ה-20 (שם ברנרדי החל את הקריירה שלו במשחק).

ברנרדי ביקר בישראל במאי 1974 במסגרת משלחת של המגבית היהודית

ברנרדי נפטר בשנתו מהתקף לב בלוס אנג'לס, קליפורניה, ב -9 במאי 1986. הוא היה בן 62 במותו. ברנרדי נקבר בבית הקברות מאונט סיני בלוס אנג'לס.

## קישורים חיצוניים

*  בביצוע הרשל ברנרדי
* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון יידיש
קטגוריה:שחקני קולנוע יידיש
קטגוריה:זמרים השרים ביידיש
קטגוריה:זמרים יהודים אמריקאים
קטגוריה:שחקני תיאטרון יהודים אמריקאים
קטגוריה:אישים הקבורים בבית הקברות מאונט סיני
קטגוריה:אמריקאים שנולדו ב-1923
קטגוריה:אמריקאים שנפטרו ב-1986
תחנת הרכבת התחתית דרום קנטון

**תחנת הרכבת התחתית דרום קנטון** (באנגלית: **South Kenton station**) היא תחנה של רשת הרכבת התחתית בלונדון. בתחנה הממוקמת בסמוך לגשר קנטון שבצפון מערב לונדון עובר קו בייקרלו של הרכבת התחתית של לונדון בנוסף למספר קווים פרבריים של הרכבת העילית של לונדון שעוצרים גם הם בתחנה.

## היסטוריה
התחנה נפתחה ב-3 ביולי 1933 עם רציף אי אחד ששירת את קו יוסטון ווטפורד DC, הגישה אל הרציף הייתה בעזרת גשר להולכי רגל אך הוא הוחלף מאוחר יותר על ידי מנהרה להולכי רגל, התחנה שעוצבה על ידי האדריכל ויליאם הנרי המלין נבנתה בבניין בסגנון "בטון וזכוכית" מודרני יותר, כולל חדר המתנה מודרני. כשנפתח קו בייקרלו הוא החל להשתמש בתחנה הזאת כתחנת עצירה.

## קישורים חיצוניים

דרום קנטון
תחנת הרכבת התחתית כיכר הראלד/רחוב 34

**תחנת הרכבת התחתית כיכר הראלד/רחוב 34** (באנגלית: **34th Street–Herald Square station**) היא תחנת רכבת ותחנת רכבת תחתית במערכת הרכבת התחתית של ניו יורק הממוקמת מתחת לכיכר הראלד בצומת הרחובות 34 והשדרה השישית. התחנה היא השלישית בעומסה במערכת עם יותר מ-39,672,507 נוסעים שעברו בתחנה בשנת 2017.

## קווים
מתחם התחנה מאפשר החלפה נוחה בין 8 קווים במערכת הרכבת התחתית:
* קווי ה- **[[BMT]]** הכוללים את קווים **[[קו N של הרכבת התחתית של ניו יורק|N]] ,[[קו R של הרכבת התחתית של ניו יורק|R]] ,[[קו W של הרכבת התחתית של ניו יורק|W]].**
* קווי ה- **[[IND]]** הכוללים את קווים **[[קו B של הרכבת התחתית של ניו יורק|B]], [[קו D של הרכבת התחתית של ניו יורק|D]], [[קו F של הרכבת התחתית של ניו יורק|F]], [[קו M של הרכבת התחתית של ניו יורק|M]].**
בנוסף לקווי הרכבת התחתית נמצאים גם קווי רכבת פרברים במתחם התחנה ותחנת אוטובוסים מרכזית בכניסה לתחנה.

## קישורים חיצוניים

* 

## הערות שוליים

קטגוריה:ניו יורק: תחנות רכבת תחתית
יחסי מונקו – קוריאה הדרומית

**יחסי מונקו–קוריאה הדרומית** הם היחסים הדיפלומטיים הרשמיים שבין **[[מונקו|נסיכות מונקו]]** לבין **[[קוריאה הדרומית|הרפובליקה של קוריאה]]**.

## סקירה כללית
היחסים בין שתי המדינות כוננו במרץ 2007.

הסחורה שייבאה קוריאה הדרומית ממונקו בשנת 2017 שוויה 609,000 דולר אמריקאי והיא כוללת בעיקר מצלמות וידאו וחלקי חילוף למכונות. הסחורה שייבאה מונקו מקוריאה הדרומית שוויה 2,750,000 דולר אמריקאי והיא כוללת בעיקר חלקי חילוף לרכב ומוצרי קוסמטיקה שונים. בתחום ההשקעות, משקיעים הקוריאנים מאות מיליוני דולרים במונקו בעוד שתושבי מונקו משקיעים בקוריאה הדרומית כמיליון דולר בלבד.

אלבר השני, נסיך מונקו, ביקר מספר פעמים בקוריאה הדרומית.

## ביקורים מדרג גבוה
### ממונקו לקוריאה הדרומית
* מאי 2012 - אלבר השני, נסיך מונקו
* אפריל 2015 - אלבר השני, נסיך מונקו
* מאי 2018 - אלבר השני, נסיך מונקו

## נציגויות דיפלומטיות
* מונקו אינה מיוצגת בקוריאה הדרומית בדרג השגרירות. מונקו מיוצגת בקוריאה הדרומית בדרג הקונסולרי באמצעות קונסוליה שהיא מחזיקה בסיאול, בירת המדינה.
* קוריאה הדרומית אינה מיוצגת במונקו, השגרירות שלה בפריז, בירת צרפת, הואמנה על מונקו.

## קישורים חיצוניים
* Principality of Monaco, אתר משרד החוץ של קוריאה הדרומית

## הערות שוליים

קטגוריה:ערכים ללא קטגוריות פיזיות - יחסי חוץ
בננות (שיר של סטטיק ובן-אל תבורי)

**בננות** הוא שיר של הצמד סטטיק ובן-אל תבורי. השיר יצא לאור ב-27 ביוני 2019.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
הווידאו קליפ של השיר צולם באולפן ובוים על ידי רומן בוצ'אצקי, המביים הקבוע של הצמד את הקליפ. בקליפ משתתפים הראפרים הישראלים טדי נגוסה, שחר סאול וצגאי בוי.

בשבוע הראשון צבר הווידאו קליפ כ-3 מיליון צפיות ביוטיוב.

נכון לספטמבר 2025 לשיר יש למעלה מ-37 מיליון צפיות ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי סטטיק ובן-אל תבורי
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שהולחנו על ידי ג'ורדי
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:שירים על צמחים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת Mobile1 Music
מכבי דימונה (כדוריד)

**מכבי דימונה** היא קבוצת כדוריד ישראלית מהעיר דימונה המתמודדת בליגת העל בכדוריד.

## היסטוריה
המועדון הוקם בשנת 1983 והשתתף שנים רבות בליגה האחרונה בכדוריד.
בתום עונת 2016/2017 העפילה לליגה הלאומית. בעונת 2017/2018 לא הצליחה הקבוצה להעפיל לליגת העל, כשהפסידה במפגש כפול מול מכבי אבישי מוצקין.
בתאריך 31 במרץ 2019 העפילה לראשונה בתולדותיה לליגת העל בכדוריד, לאחר ניצחון ביתי 27–42 במחזור האחרון מול א.ס רמת השרון. לאחר סיום העונה, נפגשה הקבוצה לגמר "גביע ברנר" מול מכבי תל אביב והפסידה בתוצאה 25–34.

לאחר ההעפלה היסטורית, נקלעה הקבוצה בקשיים לגיוס תקציב ראוי לליגה הבכירה. אך הירתמות של מנכ"ל מכבי ישראל נאור גלילי לגיוס משאבים ותמיכה הביאה לפתרון והקבוצה אישרה את השתתפותה בליגה.

הקבוצה מארחת באולם הפיס החדש, הממוקם במתחם הקאנטרי קלאב שבצפון העיר. באולם 650 מקומות.

ב-6 ביוני חתם המאמן הפורטוגלי נונו אלברז ששימש כמנהל טכני בנבחרת הנוער של פורטוגל בכדוריד ואימן קבוצות מליגת העל הפורטוגלית בכדוריד ביניהן בנפיקה וספורטינג ליסבון. חתימה זו של נונו אלבארז הופכת אותו למאמן הזר השני בהיסטוריה של מועדון מכבי דימונה בכדוריד ולזר השני בתולדות המועדון לאחר המאמן לשעבר אנדראה וויסקוביץ.

ב-12 ביוני חתם השוער הפורטוגלי תומאס ואלנטה ואן זלר במועדון מכבי דימונה בכדוריד וזה הופך אותו לשחקן הזר הראשון בתולדות סגל שחקני המועדון והזר השלישי בקבוצה כולה לאחר המאמן הפורטוגלי נונו אלברז.

## סגל שחקנים
* ויקטור זלנצוב (שוער)
* תומר סגרון (שוער)
* עומר גלוזמן (שוער)
* תומאס ואלנטה ואן זלר (שוער)
* ריף כהן
* רוי כהן
* צח מלול
* יובל שטיינברג
* נועם זינו
* לירן יצהר
* אלמוג איבגי
* לירן אקר
* מיכה שכמנצב
* דוראל בן סעדון
* דניאל טקץ'
* טל פאר

## מחלקת נוער
המועדון מפעיל מחלקת נוער ובה 4 קבוצות גיל, ומחלקת נערות ובה שתי קבוצות גיל. קבוצת הנערים של האגודה היא אלופת המדינה לעונת 2018/2019.

## הערות שוליים

דימונה
דימונה, כדוריד
קטגוריה:דימונה: ספורט
ג'ון חאירו רואיס

**ג'ון חאירו רואיס ברנטס** (בספרדית: **John Jairo Ruiz Barrantes**; נולד ב-10 בינואר 1994) הוא כדורגלן קוסטה ריקאי המשחק בעמדת הקיצוני.

## קריירת מועדונים
רואיס התחיל את הקריירה שלו במחלקת הנוער של דפורטיבו סאפריסה. ב-29 באוגוסט 2011 רואיס ערך את הופעת הבכורה שלו בקבוצה הבוגרת בניצחון 0–1 נגד אוריון. ב-12 בספטמבר 2011 רואיס הבקיע את שער הבכורה שלו בקבוצה הבוגרת בניצחון 1–4 נגד סן קרלוס.

בינואר  רואיס חתם לארבע שנים בליל מליגת העל הצרפתית, תחילה שיחק בקבוצת המילואים. ביולי  רואיס הושאל למוסקרון מליגת העל הבלגית עד לסיום העונה. בקיץ , רואיס הצטרף לקבוצה הבוגרת של ליל, אך כעבור זמן קצר הושאל לאוסטנדה מליגת העל הבלגית. ב-25 באוגוסט 2015 רואיס הושאל לדניפרו מליגת העל האוקראינית.

ב-28 ביוני 2016 רואיס חתם לשלוש שנים בכוכב האדום בלגרד מליגת העל הסרבית. ב-12 ביולי רואיס ערך את הופעת הבכורה שלו בקבוצה בניצחון 1–2 נגד ולטה.

ב-9 באוגוסט 2017 רואיס חתם באל-פייחה מליגת העל הסעודית.

בינואר  רואיס חזר לקוסטה ריקה וחתם בדפורטיבו סאפריסה.

ב-3 ביולי 2019 רואיס חתם בעירוני קריית שמונה מליגת העל. הוא שוחרר מהקבוצה בינואר 2020 וחתם בארדיאנו.

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:חלוצי כדורגל קוסטה ריקאים
קטגוריה:פונטרנס: כדורגלנים
קטגוריה:כדורגלני דפורטיבו סאפריסה
קטגוריה:כדורגלני ליל
קטגוריה:כדורגלני מוסקרון
קטגוריה:כדורגלני אוסטנדה
קטגוריה:כדורגלני דניפרו
קטגוריה:כדורגלני הכוכב האדום בלגרד
קטגוריה:כדורגלני אל-פייחה
קטגוריה:כדורגלני עירוני קריית שמונה
קטגוריה:כדורגלני ארדיאנו
קטגוריה:כדורגלני נבחרת קוסטה ריקה
קטגוריה:כדורגלנים זרים בישראל
קטגוריה:ספורטאים זרים בצרפת
קטגוריה:ספורטאים זרים בבלגיה
קטגוריה:ספורטאים זרים באוקראינה
קטגוריה:ספורטאים זרים בסרביה
קטגוריה:ספורטאים זרים בערב הסעודית
קטגוריה:ספורטאים קוסטה ריקאים בישראל
קטגוריה:קוסטה ריקאים שנולדו ב-1994
קייטה באלדה

**קייטה באלדה דיאו** (בספרדית: **Keita Baldé Diao**; נולד ב-8 במרץ 1995) הוא כדורגלן סנגלי המשחק במונצה מהסרייה ב.

## קריירת מועדונים
באלדה נולד בעיירה ארבוקייס הנמצאת בקטלוניה, שבספרד, להורים שהיגרו לספרד מסנגל. בגיל 9 באלדה הצטרף לאקדמיה של ברצלונה הקבוצה הגדולה בקטלוניה. באלדה שיחק באקדמיה של ברצלונה תשע שנים ונחשב לאחד השחקנים המוכשרים באקדמיה של ברצלונה. בשנת 2011 כשקבוצת הנוער הייתה בטורניר בקטר באלדה מתח את אחד מחבריו לקבוצה כשהוא שם על מיטתו של חברו קוביות קרח. כתוצאה מהמתיחה ברצלונה הענישה את באלדה והעבירה אותו למחלקת הנוער של המועדון קורנייה מהליגה הרביעית בספרד. בעונתו הראשונה בקורנייה הוא כבש 47 שערים ולאחר עונתו השנייה באלדה סירב לחזור לברצלונה אליה הוא היה שייך ועבר לקבוצת לאציו האיטלקית תמורת 300 אלף דולר ששולמו לברצלונה.

### לאציו
בשנתו הראשונה באקדמיה של לאציו באלדה נמנע להשתתף במשחקים רשמיים של קבוצת הנוער משום שאין לו אזרחות ספרדית אירופאית, לבסוף בשנת 2012 הוא קיבל את האזרחות הספרדית ובעונת 2012/2013 הוא הצטיין בקבוצת הנוער של לאציו בליגת הפרימוורה. ואף זומן מספר פעמים באותה עונה לסגל הקבוצה הבוגרת של לאציו המשחקת בסרייה א'. בעונת 2013/2014 המאמן ולדימיר פטקוביץ' הפך את קייטה לשחקן סגל קבוע. ב--10 בנובמבר 2013 כבש קייטה את שער הבכורה שלו במדי לאציו בתיקו 1-1 של הקבוצה מול פארמה במסגרת הסרייה א'. באותה עונה הוא ערך 35 הופעות וכבש שישה שערים. בעונת 2016/2017 קייטה סיפק את עונת השיא שלו במדי לאציו, הוא כבש שישה עשר שערים בסרייה א' ועזר לקבוצה לסיים במקום החמישי.

### מונקו והשאלה לאינטר
ב-29 באוגוסט 2017 חתם באלדה במונקו אלופת הליגה הצרפתית תמורת 30 מיליון אירו. בעונתו במונקו הוא כבש 8 שערים בליגה הצרפתית ושיחק עם הקבוצה בליגת האלופות.

ב-13 באוגוסט 2018 חזר באלדה לסרייה א' כשמונקו שלחה אותו בהשאלה לאינטר מילאנו. בעונתו באינטר מילאנו הוא כבש חמישה שערים, כולל שער בניצחון 1–2 על אמפולי במחזור האחרון של העונה, שער שעזר לאינטר מילאנו להשיג כרטיס לליגת האלופות.

## קריירה בינלאומית
קייטה מייצג את הנבחרת הבוגרת של סנגל מולדת הוריו. על אף שהוא גדל בספרד והוא מחזיק באזרחות ספרדית שאפשרה לו לשחק בנבחרת ספרד. קייטה ערך את הופעת הבכורה שלו במדי נבחרת סנגל במשחק נגד נבחרת ניז'ר במסגרת מוקדמות אליפות אפריקה לאומות 2017. קייטה כבש את שער הבכורה שלו במדי נבחרת סנגל בניצחון 2–0 של סנגל על נבחרת נמיביה במסגרת אותו קמפיין מוקדמות.

הוא שותף עם נבחרתו בגביע אפריקה לאומות 2017 והגיע עד לחצי הגמר, במונדיאל 2018 וכן בגביע אפריקה לאומות 2019 בו הגיעו לגמר.

## קישורים חיצוניים

קטגוריה:כדורגלנים סנגלים
קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:חלוצי כדורגל סנגלים
קטגוריה:כדורגלני לאציו
קטגוריה:כדורגלני מונקו
קטגוריה:כדורגלני אינטר מילאנו
קטגוריה:כדורגלני סמפדוריה
קטגוריה:כדורגלני קליארי
קטגוריה:כדורגלני ספרטק מוסקבה
קטגוריה:כדורגלני אספניול
קטגוריה:כדורגלני סיוואספור
קטגוריה:כדורגלני מונצה
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:ספרדים שנולדו ב-1995
תחנת הכוח הסולארית שמס מעאן

**תחנת הכוח הסולארית שמס מעאן** (בערבית: **محطة شمس معان للطاقة الشمسية**; מילולית: תחנת שמס מעאן לאנרגיה שמשית) היא תחנת כוח לייצור חשמל באמצעות אנרגיה סולארית הממוקמת במחוז מעאן שבדרום ירדן. לתחנה כושר ייצור חשמל של 160 מגוואט.

התחנה ניצבת בקרבת העיר מעאן, כ-210 קילומטר מדרום לעיר עמאן. היא מתפרסת על פני שטח של 1.9 קילומטר רבוע.

בניית התחנה החלה בשנת 2014. היא נבנתה בתוך 30 חודשים והופעלה ב-8 באוקטובר 2016. עלות הקמתה הגיעה ל-160 מיליון דולר.

## ראו גם
* תחנת הכוח התרמית עקבה

## קישורים חיצוניים
* Maan boasts largest solar power plant in region, באתר Jordan Times, 4 באוקטובר 2016

שמס מעאן
קטגוריה:ירדן: תחנות כוח
קורטינה ד'אמפצו

**קורטינה ד'אמפצו** (באיטלקית: **Cortina d'Ampezzo**), או בקיצור **קורטינה**, היא עיר וקומונה הממוקמת בהרי האלפים הדרומיים (הדולומיטים) במחוז ונטו בצפון איטליה. העיר ממוקמת על גדות נהר . העיר אירחה את אולימפיאדת החורף בשנת 1956 וכן את אולימפיאדת החורף בשנת 2026 ביחד עם מילאנו.

## אודות העיר
בימי הביניים הייתה העיר נתונה לשליטת האימפריה הרומית הקדושה. בשנת 1420 נכבשה העיר על ידי הרפובליקה של ונציה. לאורך השנים הייתה העיר תחת שליטה אוסטרית, בהמשך לתקופה קצרה תחת כיבוש נפוליאון בונפרטה, ולאחר מכן חזרה העיר לשליטה אוסטרית עד לשנת 1918, שלאחריה עברה העיר לשליטה איטלקית.

במאה ה-19 הפכה העיר למרכז תרבותי בולט לעבודת יד. בנוסף, נודעה העיר כמרכז לייצור רהיטים מעץ ומוצרים נוספים מנחושת, ברזל וזכוכית.

בעיר נמצאת בזיליקת סנטי פיליפו אה ג'אקומו, שנבנתה בשנים בין 1769 ל-1775, באתר שבו שכנו שתי כנסיות לשעבר במאות ה-13 ו-16. הבזיליקה היא המבנה המרכזי של הדקנות  של קורטינה. בנוסף לכך, בעיר יש שלושה מוזיאונים מרכזיים.

מאחר שהעיר שוכנת בלב הרי הדולומיטים בעמק אלפיני, היא מהווה אתר נופש פופולרי עבור תיירי ספורט חורף, ויש בה אתר סקי מהחשובים בעולם. בעונות החורף, אוכלוסיית השוהים בעיר מטפסת בממוצע מ-7,000 ל-40,000.

העיר נבחרה לארח את אולימפיאדת החורף 1944, אך המשחקים בוטלו עקב מלחמת העולם השנייה. 12 שנים לאחר מכן, אירחה העיר את אולימפיאדת החורף 1956. אלו היו משחקי האולימפיאדה הראשונים ששודרו באמצעות הטלוויזיה. בשנת 2026, אירחה העיר את אולימפיאדת החורף 2026 יחד עם העיר מילאנו.

מספר סרטי קולנוע צולמו בעיר, הידועים מביניהם הם "הפנתר הוורוד", "לעינייך בלבד" ו"סחרור מסוכן".

בעיר פועלים מספר מוזיאונים. בשנת 1941 נפתח מוזיאון לאמנות מודרנית שמציג באוסף שלו יצירות של אמנים איטלקים של המאה ה-20 לרבות פיורנצו תומאה שנולד באזור.

בעיר ישנן חנויות של מעצבי אופנה מובילים, ובכלל זה בנטון, גוצ'י וג'אוקס, כמו גם חנויות אמנות, עתיקות, מלאכה שונות, וכן חנויות המתמחות בציוד עבור טיפוס הרים. עם זאת, המרכז "לה קופרטיבה די קורטינה" שנוסד בשנת 1893, הוא הסמל של העיר לקניות.

שמה של העיר היווה השראה לשמה של דגם המכונית פורד קורטינה, שחברת פורד ייצרה בשנים 1962–1982.

## ערים תאומות

* 
* 

## גלריה

קובץ:Cortina 1971 3.jpg|העיר בשנת 1971
File:Cortina dall'alto.jpg|תצפית על העיר
File:Franchetti.JPG|מסלולי הסקי בעיר
Italy-01316 - Cortina d'Ampezzo (21968608735).jpg|ממוזער|מדרחוב ועיריית קורטינהרחוב בעיר


## קישורים חיצוניים

*  
* מידע על טיול בקורטינה ד'אמפצו באתר xplorer
* 

קטגוריה:ונטו: ערים
קטגוריה:ערים שאירחו משחקי חורף אולימפיים
1922 במוזיקה

## אירועים
* 24 בינואר – קרל נילסן מנצח על ביצוע הבכורה של סימפוניה מס' 5 בקופנהגן
* 19 באוקטובר – בכורה לעיבוד התזמורתי של מוריס ראוול לתמונות בתערוכה מאת מודסט מוסורגסקי בפריז.
* 20 בדצמבר – "אנטיגונה" מאת ז'אן קוקטו מוצגת ב-Théâtre de l'Atelier בפריז, עם תפאורה של פבלו פיקאסו, מוזיקה מאת ארתור הונג, ותלבושות של קוקו שאנל.
* לואי ארמסטרונג עובר מניו אורלינס לשיקגו כדי להצטרף ללהקת הג'אז של ג'ו "קינג" אוליבר.
* ריכרד טאובר מצטרף לאופרה של וינה.
* קיד אורי – מקליט את הקלטותיו הראשונות.

## הוצאה לאור
* פרוצ'ו בוזוני – *Von der Einheit der Musik, von Dritteltönen und junger Klassizität, von Bühnen und Bauten und anschliessenden Bezirken*. Berlin: M. Hesse.
שמאל|ממוזער|Sheet music cover of "Fate" featuring a photo of jazz band leader Ted Lewis.

## מוזיקה פופולרית
* "Carolina Shout" לחן: ג'יימס פ. ג'ונסון
* "Crinoline Days" מילים ולחן: אירווינג ברלין
* "Do It Again" מילים ב. ג'. דה סילבה, לחן: ג'ורג' גרשווין
*  מילים ב. ג'. דה סילבה, לחן: ויקטור הרברט
* "I Found A Four Leaf Clover" ב. ג'. דה סילבה, לחן:
* "Lady Of The Evening" מילים ולחן: אירווינג ברלין
* "Nellie Kelly I Love You" מילים ולחן: ג'ורג' מ. קוהאן
* "Pack Up Your Sins And Go To The Devil" מילים ולחן: אירווינג ברלין
* "You Tell Her, I S-t-u-t-t-e-r" מילים: בילי רוז, לחן: קליף פרנד

## להיטים
* "April Showers" – אל ג'ולסון
* "Hot Lips" – תזמורתו של פול וייטמן
* "Oh, Is She Dumb!/Susie" – אדי קנטור
* "Ory's Creole Trombone" – קיד אורי
* "Three O'Clock In the Morning" – תזמורתו של פול וייטמן
* "Way Down Yonder in New Orleans" – מרגרט יאנג

## מוזיקה קלאסית
* ארנולד באקס – הסימפוניה הראשונה
* המילטון הארטי – קונצ'רטו לפסנתר
* פאול הינדמית – רביעיית מיתרים מס' 3 בדו, אופוס 22
* ז'אק איבר –
** *Escales* לתזמורת
** *Histoires* לפסנתר
* קרל נילסן
** Fynsk Foraar
** חמישייה לכלי נשיפה
* פרנסיס פולנק – סונאטה לקרן, חצוצרה וטרומבון
* דמיטרי שוסטקוביץ' –
** Three Fantastic Dances
** סוויטה בפה דיאז מינור, אופוס 5 לשני פסנתרים
* ויליאם וולטון – "פאסאד"

## אופרה
* ז'אן קראז – *Polyphème*
* פאול הינדמית – *Sancta Susann*
* ז'יל מאסנה – *Amadis*
* אוטורינו רספיגי – *La bella dormente nel bosco*
* איגור סטרווינסקי – *Mavra*
* אלכסנדר זמלינסקי – *Der Zwerg*

## נולדו
* 7 בינואר - ז'אן-פייר רמפל, חלילן (נפטר ב-2000)
* 1 בפברואר - רנאטה טבאלדי, זמרת סופרן (נפטרה ב-2004)
* 3 באפריל - דוריס דיי, שחקנית וזמרת (נפטרה ב־2019)
* 14 באפריל - עלי אכבר חאן, נגן סארוד הודי (נפטר ב-2009)
* 22 באפריל - צ'ארלס מינגוס, מוזיקאי ג'אז (נפטר ב-1979)
* 29 באפריל - טוטס טילמנס, מוזיקאי בלגי (נפטר ב-2016)
* 29 במאי - יאניס קסנאקיס, מלחין (נפטר ב-2001)
* 10 ביוני - ג'ודי גרלנד, זמרת ושחקנית אמריקאית (נפטרה ב-1969)
* 11 באוגוסט - רון גריינר, מלחין לטלוויזיה (נפטר ב-1981)
* 13 בספטמבר - אימה סומאק, זמרת פרואנית (נפטרה ב-2008)

## נפטרו
* 4 במרץ - ברט ויליאמס, הכוכב של שיגיונות זיגפלד (נולד ב-1875)
* 21 באפריל - אלסנדרו מורסקי, זמר הקסטרטו האחרון של הוותיקן (נולד ב-1858)
* 20 ביוני - ויטוריו מונטי, מלחין (נולד ב-1868)

## קישורים חיצוניים

קטגוריה:שנות ה-1920 במוזיקה
קטגוריה:1922
חנין נסאר

**חנין נסאר** (בערבית: **حنين نصار**; נולדה ב-19 בספטמבר 1997) היא אתלטית ערבייה-ישראלית, אלופת ישראל בקפיצה לגובה פעמיים ברציפות (2018, 2019).

## ביוגרפיה
נסאר נולדה וגדלה בעראבה. היא שיחקה כדורסל מגיל צעיר, ולאתלטיקה הגיעה במקרה, לאחר שבשנת 2016 מאמן הקפיצה לגובה אנטולי שפרן ראה אותה, והציע לה להתאמן אצלו בקפיצה לגובה. באוקטובר 2017 היא השלימה סופית את המעבר מכדורסל לקפיצה לגובה.

### 2018
בתחרות Israel Jump שנערכה בחודש יוני, סיימה נסאר במקום השני בתוצאה של 1.75 מטר.

#### אלופת ישראל
באליפות ישראל שנערכה בחודש יולי, זכתה נסאר במדליית הזהב בקפיצה לגובה בשיא אישי חדש של 1.78 מטר, לפני דניאל פרנקל שקבעה תוצאה זהה לנסאר, אך עם מספר פסילות גבוה יותר.

### 2019
באליפות מכבי שנערכה בחודש מאי, שברה נסאר את שיאה האישי לאחר שניצחה בתוצאה של 1.79 מטר. חודש לאחר מכן, באליפות הפועל, היא שיפרה פעם נוספת את שיאה האישי, לאחר שניצחה בתוצאה של 1.80 מטר. בתחרות גראנד פרי נעורים שנערכה בחודש יולי, סיימה במקום השני בשיא אישי חדש של 1.82 מטר.

ב-9 ביולי טסה להתחרות תחת דגל ישראל באליפות אירופה עד גיל 23 שנערכה בשוודיה, וקיבלה בשל כך איומים על חייה מצד קיצוניים במגזר הערבי. באליפות עצמה, במזג אוויר גשום, נסאר קפצה לגובה של 1.68 מטר, סיימה במקום ה-22 במוקדמות ולא עלתה לגמר.

באליפות ישראל, זכתה נסאר במדליית זהב בפעם השנייה ברציפות, לאחר שקבעה שיא אישי חדש של 1.83 מטר.

## קישורים חיצוניים
* 
* 

## הערות שוליים

קטגוריה:אלופות ישראל בקפיצה לגובה
קטגוריה:אלופי ישראל בקפיצה לגובה
קטגוריה:אתלטים ערבים ישראלים
קטגוריה:ספורטאיות ערביות ישראליות
קטגוריה:עראבה: אישים
קטגוריה:ישראליות שנולדו ב-1997
קטגוריה:ישראלים שנולדו ב-1997
אוסף הסרטים הקצרים של פיקסאר

**אוסף הסרטים הקצרים של פיקסאר** הוא אוסף שמקבץ בתוכו את הסרטים הקצרים שהוציאה חברת האנימציה פיקסאר.

האוסף מחולק ל-3 חלקים שיצאו בפורמט DVD וBlu-ray, ומכיל בתוכו: סרטים קצרים שהוצגו לפני סרטים של פיקסאר, סרטים קצרים המבוססים על סרטים של פיקסאר וסרטונים שיצרו במאי פיקסאר כשעוד היו סטודנטים.

## חלק 1
החלק הראשון יצא ב-6 בנובמבר 2007, ומכיל 12 סרטים של פיקסאר וגם את הסרט 'ההרפתקאות של אנדריי ווואלי ב.'.

## חלק 2
החלק השני יצא ב-13 בנובמבר 2012 ומכיל 12 סרטים של פיקסאר אשר יצאו מ-2007 עד 2012, ובנוסף הוא כולל סרטונים שיצרו במאי פיקסאר כשעוד היו סטודנטים כבונוס.

## חלק 3
החלק השלישי יצא ב-13 בנובמבר 2018 ומכיל 12 סרטים של פיקסאר אשר יצאו מ-2012 עד 2018.

## הערות שוליים

*
קטגוריה:סרטים קצרים מונפשים
אנקה צורקשיו

**אנקה צורקשיו** (ברומנית: **Anca Țurcașiu**; נולדה ב-8 במאי 1970) היא שחקנית רומנייה.

## ביוגרפיה
אנקה צורקשיו נולדה בשנת 1970 בבוקרשט במשפחה רומנית בעלת שורשים בטרנסילבניה.  היא למדה באקדמיה לקולנוע ותיאטרון טרגו מורש, מגמת מחזות זמר.

## קריירה
### משחק
ב-1991 גילמה מתמודדת בתחרות יופי בסרט הקומדיה "מיס ליטוראל" (Miss Litoral).

ב-1994 הופיעה בסרט "A doua cădere a Constantinopolului" ("הנפילה השנייה של קונסטנטינופול")  לצד קתלין בוטזאטו. 

ב-2006 שיחקה בסדרה "La Bloc" (בשיכון) העוסקת במספר משפחות הגרות באותו בלוק בבוקרשט ובסרט הטלוויזיה "Mincinoasa" (השקרנית)

ב-2012 הופיעה בסרט חג המולד "Ho Ho Ho 2: O loterie de familie".

### הנחיה בטלוויזיה
[350px|ממוזער|טורקשיו מנחה [תצוגת אופנה בבוקרשט, 2011]]

ב-1998 הנחתה ביחד עם דניאלה נאנה את תחרות הסלקציה נציונלה הבוחרת את נציג רומניה לאירוויזיון, בשנה זו גם הגישה את הניקוד של רומניה באירוויזיון.

ב-2006 התמודדה בתוכנית-"Dansez pentru tine" ("אני רוקד(ת) בשבילך"), הגרסה הרומנית של רוקדים עם כוכבים.

ב-2010 הנחתה את הגרסה הרומנית של התוכנית Iubesc România -   I Love My Country" (אני אוהב את רומניה") - במסגרתה המתמודדים בתוכנית נחלקים לשתי קבוצות ונשאלים שאלות אודות מדינתם.

### תיאטרון
מ-2005 ועד 2008 שיחקה את ולמה קלי במחזמר שיקגו בתיאטרון הלאומי של בוקרשט.

### מוזיקה
בשנת 2000 הוציאה את אלבום האוסף "Dă-mi Un Motiv" ("תן לי סיבה").

## חיים אישיים
השחקנית הייתה בעבר נשואה לרופא השיניים כריסטיאן ג'ורג'סקו, אזרח רומני ואמריקני, ויש לה בן מנישואים אלה.

## קישורים חיצוניים

## הערות שוליים

קטגוריה:שחקניות קולנוע וטלוויזיה רומניות
קטגוריה:זמרות רומניות
קטגוריה:רומניות שנולדו ב-1970
ערים: המשחק ששווה מיליון דולר

**ערים: המשחק ששווה מיליון דולר** (באנגלית: **Awake: The Million Dollar Game**) הוא שעשועון טלוויזיה אמריקאי של נטפליקס. מנחה השעשועון הוא ג'יימס דייוויס. כל שמונת הפרקים של העונה הראשונה עלו בנטפליקס ב-14 ביוני 2019.

## כללי המשחק
בכל פרק שבעה מתמודדים ננעלים בתוך חדר סגור עם ערימות של מטבעות קוורטר (25 סנטים אמריקאים) וצריכים להיות ערים 24 שעות ולספור כמה שיותר מטבעות ושהספירה תהיה מדויקת כמה שיותר. לאחר 24 שעות המתמודדים יוצאים מהחדר ואומרים להפקה כמה לדעתם הם ספרו, כשבמקביל ההפקה סופרת כמה באמת הם ספרו. לאחר מכן עולים המתמודדים על במה בפני קהל, ומיד מתקיימת הדחה, כשהמתמודד שספר הכי מעט והמתמודד שהיה הכי רחוק בניחוש שלו מהספירה האמיתית שלו מודחים.

לאחר מכן יש שלוש משימות המאתגרות במיוחד אנשים שחושיהם עייפים, כשבכל משימה המתמודד שעשה את התוצאה הגרועה ביותר מודח. עם זאת, לאחר כל משימה מוכרז הזוכה, ולמתמודדים הנותרים יש "נקודת פרישה (buyout)", שבה אחד מהם יכול להבטיח קבלת סכום כסף (2,500, 5,000 ו-7,500 דולר בהתאמה למספר המשימה) ולפרוש, כשמיד לאחר מכן מתברר האם אכן הוא עשה את התוצאה הגרועה ביותר או שהציל מישהו אחר.

לאחר שנותרו רק שני מתמודדים, המתמודד שהניחוש של הספירה שלו היה מדויק פחות מודח והמתמודד המנצח זוכה בכל הכסף שספר במהלך ה-24 שעות, אך לפני כן יש "נקודת פרישה" המציעה פרס של 10,000 דולר לפורש.

המתמודד שנותר יכול לבחור האם לקחת את כל הכסף שספר וללכת, או להתמודד על ה"ביג בנק" - הכסף שספרו כל המתמודדים במהלך התוכנית. הוא זוכה בכסף באם ההפרש בין הספירה האמיתית שלו והניחוש שלו של סכום הספירה לא גדול מ-500 דולר.

באם הוא צודק, הוא יכול לבחור האם לקחת את ה"ביג בנק" וללכת, או להתמודד על מיליון דולר, בהם יזכה רק באם ההפרש בין הספירה האמיתית שלו והניחוש שלו של סכום הספירה לא גדול מ-25 דולר.

## תוצאות
במהלך שמונת הפרקים של העונה הראשונה לא זכה אף מתמודד במיליון דולר, ובאחד הפרקים נאלצו לפרוש במהלך 24 שעות הערות שני מתמודדים בשל בעיות רפואיות. המתמודד שהספירה שלו הייתה המדויקת ביותר היה רחוק בניחוש שלו רק 50 סנט מהתוצאה האמיתית, והמתמודד הכי פחות מדויק היה רחוק בניחוש כ-71,000 דולר מהתוצאה האמיתית.

## קישורים חיצוניים

## הערות שוליים

קטגוריה:שעשועוני טריוויה בטלוויזיה

קטגוריה:נטפליקס: תוכניות וסדרות
קטגוריה:תוכניות טלוויזיה אמריקאיות שעלו לשידור בשנות ה-2010
טום דרק באודן

**טום דרק באודן** (1921 – 10 ביוני 2019) היה קצין בריטי שהשתתף במלחמת העצמאות והיה בין מייסדיו ומפקדיו הראשונים של בית הספר לצניחה של צה"ל.

## קורות חיים
נולד בסארי שבאנגליה למשפחה מדרום לונדון. נרשם לשירות בחיל פרשים של הצבא הבריטי ב-1938, ושירת ברגימנט ה- בארץ ישראל המנדטורית תחת פיקודו של אורד צ'ארלס וינגייט.

ב-1941 השתתף כקצין ב, בה נפצע קשה ברגלו. אחרי שיקום של שישה חודשים בבית משפחת אפל בתל אביב, התנדב לרגימנט המוצנח. התאמן במצרים ולחם בסיציליה, בפלישה לנורמנדי ובקרב על ארנהם, במהלכו נפל בשבי.

בעקבות גילוי מכתבים מקיבוץ בין חפציו, נשלח על ידי הגרמנים לחודש בברגן-בלזן, שם פינה גופות מן המשרפות. לאחר מכן הועבר למחנה שבויים ליד המבורג, שם נכלא עד סוף מלחמת העולם השנייה.

לאחר המלחמה עסק תחילה באימון צנחני צבא יוגוסלביה. בהמשך נכנס לארץ ישראל בחשאי דרך קפריסין, והצטרף להגנה בשם כיסוי "דייוויד אפל". ללא ידיעת עברית נלחם בקרבות לטרון. לאחר מות דוד מרכוס, הצטרף למח"ל במסגרת חטיבה 7.

ב-1949 הטיל עליו הרמטכ"ל חיים לסקוב להקים את בית הספר לצניחה. הוא כתב את פקודות הצניחה, שתורגמו לעברית על ידי מזכירתו.

בהמשך חזר לבריטניה. היה נשוי ארבע פעמים.

נפטר ב-10 ביוני 2019.

## הערות שוליים

קטגוריה:קצינים בריטים
קטגוריה:קצינים בריטים במלחמת העולם השנייה
קטגוריה:מתנדבי חוץ לארץ (מח"ל)
קטגוריה:חיילי חטיבת הצנחנים
קטגוריה:ציונים בריטים
קטגוריה:בריטים שנולדו ב-1921
קטגוריה:בריטים שנפטרו ב-2019
יחסי הוותיקן–מונקו

**יחסי הוותיקן–מונקו** הם היחסים הדיפלומטיים הרשמיים שבין **[[הכס הקדוש|הכס הקדוש הפועל מקריית הוותיקן כישות טריטוריאלית עצמאית]]** לבין **[[מונקו|נסיכות מונקו]]**.

## היסטוריה
מונקו היא מדינה המורכבת ברובה מתושבים זרים מרחבי אירופה אשר רובם מאמינים קתולים. גם התושבים הראשונים במונקו היו מאמינים בנצרות קתולית ומשום כך נוצרה ידידות בין הכס הקדוש לבין הנסיכות החל מהקמתה ב-1297. חוק מס' 9 בחוקה המונגאסקית אשר נכתב ב-17 בדצמבר 1962 וחודש ב-2002, קובע כי הנצרות הקתולית היא הדת הרשמית של המדינה העצמאית. מונקו ייסדה נציגות דיפלומטית בוותיקן ב-1915.

"הכס הקדוש" האמין את הנונציו היושב בפריז, בירת צרפת, על מונקו בשנת 2006.

## נציגויות דיפלומטיות
* מונקו מיוצגת בקריית הוותיקן באמצעות שגרירות רשמית שהיא מחזיקה ברומא, בירת איטליה, על גבול הוותיקן.
* קריית הוותיקן מיוצגת במונקו באמצעות הנונציו הנמצא בפריז, בירת צרפת הסמוכה.

## קישורים חיצוניים

* L'Ambassadeur de Saint-Siège au Palais Princier de Monaco

## הערות שוליים

קטגוריה:ערכים ללא קטגוריות פיזיות - יחסי חוץ
כריסטינה צופסקו

**כריסטינה צופסקו** (ברומנית: **Cristina Țopescu**; 4 ביולי 1960 – דצמבר 2019) הייתה מנחת טלוויזיה רומנייה.

## ביוגרפיה
צופסקו נולדה באוראדיה והיא בתו של העיתונאי והפוליטיקאי כריסטיאן צופסקו .

מ-1970 ועד 1979 הופיעה במספר תוכניות טלוויזיה לילדים, הופעתה בטלוויזיה הופסקה עקב סכסוך בין אביה לבין גורמים במשטר הקומוניסטי במדינה. אמה עברה להתגורר בגרמניה.

היא בוגרת אוניברסיטה בפקולטה לשפות זרות שם למדה אנגלית ואיטלקית.

לאחר סיום לימודיה החלה לכתוב במגזין "Cinema".

ב-1991 החלה לשמש כמגישת חדשות ב-TVR, רשת הטלוויזיה הציבורית של רומניה.

באירוויזיון 1994 בו לראשונה רומניה השתתפה בתחרות היא הייתה מגישת תוצאות הניקוד של המדינה.

באפריל 2013 הצטרפה למפלגה הסוציאל-דמוקרטית הרומנית.

## קישורים חיצוניים
* כריסטינה צופסקו באתר fanclub 

## הערות שוליים

קטגוריה:מנחות טלוויזיה רומניות
קטגוריה:ילידות 1960
קטגוריה:רומנים שנולדו ב-1960
קטגוריה:רומניות שנפטרו ב-2019
קטגוריה:רומנים שנפטרו ב-2019
יחסי מונקו – קוסטה ריקה

**יחסי מונקו–קוסטה ריקה** הם היחסים הדיפלומטיים הרשמיים שבין **[[מונקו|נסיכות מונקו]]** לבין **[[קוסטה ריקה|רפובליקת קוסטה ריקה]]**.

## היסטוריה
באפריל 1902 נפתחה הקונסוליה המונגאסקית בקוסטה ריקה ובכך למעשה כוננו יחסים קונסולריים בין שתי המדינות. הקונסוליה היא אחת הוותיקות ביותר של מונקו ברחבי העולם.

בינואר 2001 פנתה ממשלת מונקו לממשלת קוסטה ריקה בהצעה לכונן יחסים דיפלומטיים בין שתי המדינות, זו הסכימה והמדינות כוננו באותו החודש יחסים דיפלומטיים רשמיים ומלאים. בחודש דצמבר 2003 נרשם צעד נוסף בהתחזקות היחסים; ביקורו של אלבר השני, נסיך מונקו, בקוסטה ריקה.

## נציגויות דיפלומטיות
* קוסטה ריקה אינה מיוצגת במונקו, הן בדרג השגרירות והן בדרג הקונסולרי. השגרירות האמונה על היחסים הדיפלומטיים עם מונקו נמצאת ברומא, בירת איטליה הסמוכה.
* מונקו אינה מיוצגת בקוסטה ריקה בדרג השגרירות. מונקו מיוצגת בקוסטה ריקה בדרג הקונסולרי באמצעות קונסוליה שהיא מחזיקה בסן חוסה, בירת המדינה.

## קישורים חיצוניים
* Relación de Costa Rica con Mónaco, אתר משרד החוץ הקוסטה ריקני

## הערות שוליים

קטגוריה:ערכים ללא קטגוריות פיזיות - יחסי חוץ
בובקאר טראורה

**בובקאר פאייה טראורה** (בצרפתית: **Boubacar Faye Traorè**; נולד ב-26 ביולי 1997) הוא כדורגלן סנגלי המשחק בעמדת החלוץ בקוראזם מליגת העל האוזבקית.

## קריירה
טראורה התחיל את הקריירה שלו במחלקת הנוער של טוטוקויו. ב-5 בדצמבר 2015 הוא ערך את הופעת הבכורה שלו בקבוצה הבוגרת בהפסד 0–1 לפראטו. בקיץ  הושאל לעונה אחת לטורינו ושיחק בקבוצת הנוער של הקבוצה.

בינואר  הוא הצטרף לטרשיין ריינבורס מליגת העל המלטזית. ב-7 באפריל 2015 הבקיע את שער הבכורה שלו בקריירה בניצחון 1–3 נגד בלצן.

ב-17 ביולי 2018 חתם בטאוטה דורס מליגת העל האלבנית. בטאוטה הוא שותף ב-23 משחקי ליגה וכבש שלושה שערים.

ב-7 ביולי 2019 חתם בהפועל כפר סבא מליגת העל.

ב-24 באוגוסט 2020 חתם בסנט גאלן מליגת העל השווייצרית.

ב-28 בינואר 2022 טראורה חתם במטאליסט חרקוב מליגת העל האוקראינית, אולם לאחר פרוץ מלחמת אוקראינה–רוסיה שוחרר מהמועדון. בפברואר 2023 חתם ברואה סטארה זאגורה. באוגוסט של אותה שנה חתם בבוטב וראצה מליגת העל הבולגרית.

## קישורים חיצוניים

## הערות שוליים

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:כדורגלני הפועל כפר סבא
קטגוריה:כדורגלני סנט גאלן
קטגוריה:כדורגלני מטאליסט חרקיב
קטגוריה:כדורגלני ברואה סטארה זאגורה
קטגוריה:כדורגלנים זרים בישראל
קטגוריה:ספורטאים זרים במלטה
קטגוריה:ספורטאים זרים באלבניה
קטגוריה:ספורטאים סנגלים בישראל
קטגוריה:ספורטאים זרים בשווייץ
קטגוריה:ספורטאים זרים באוקראינה
קטגוריה:ספורטאים זרים בבולגריה
קטגוריה:ספורטאים זרים באוזבקיסטן
קטגוריה:סנגלים שנולדו ב-1997
ריאן ניאמבה

**ריאן סימאסיקו ניאמבה** (באנגלית: **Ryan Simasiku Nyambe**; נולד ב-4 בדצמבר 1997) הוא כדורגלן נמיבי המשחק בעמדת המגן הימני ברדינג ובנבחרת נמיביה.

## קריירת מועדונים
ניאמבה התחיל את הקריירה שלו בבלקברן רוברס, אליה הצטרף בגיל 17. ב-11 באוגוסט 2015 ניאמבה ערך את הופעת הבכורה שלו בקבוצה הבוגרת בהפסד 1–2 נגד שרוסבורי טאון במסגרת גביע הפוטבול ליג.

ב-19 בנובמבר 2016, ניאמבה ערך את הופעת הבכורה שלו בפוטבול ליג צ'מפיונשיפ בניצחון 2–3 נגד ברנטפורד. ביולי  ניאמבה חתם על חוזה לשלוש שנים בקבוצה.

באפריל  חתם על חוזה לשנתיים בקבוצה.

ב-19 בספטמבר 2023 חתם בדרבי קאונטי.

ב-21 בינואר 2026 הושאל לרדינג.

## קריירה בינלאומית
במאי  ניאמבה זומן לראשונה לסגל נבחרת נמיביה. ב-9 ביוני 2019 ניאמבה ערך את הופעת הבכורה שלו בנבחרת במשחק ידידות נגד .

ניאמבה נכלל בסגל הנבחרת לקראת גביע אפריקה לאומות 2019.

נכלל בסגל נבחרת נמיביה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים נמיבים
קטגוריה:מגני כדורגל נמיבים
קטגוריה:בלמי כדורגל
קטגוריה:קשרי כדורגל נמיבים
קטגוריה:כדורגלני בלקברן רוברס
קטגוריה:כדורגלני ויגאן את'לטיק
קטגוריה:כדורגלני דרבי קאונטי
קטגוריה:כדורגלני רדינג
קטגוריה:כדורגלני נבחרת נמיביה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2023
קטגוריה:ספורטאים זרים באנגליה
קטגוריה:ילידי 1997
ברונו גספר

**ברונו מיגל בויאלוו גספר** (בפורטוגזית: **Bruno Miguel Boialvo Gaspar**; נולד ב-21 באפריל 1993) הוא כדורגלן אנגולי-פורטוגלי המשחק בעמדת המגן הימני באפולון לימסול.

## קריירת מועדונים
גספר התחיל את הקריירה שלו בקבוצת הילדים של קנייבאס ובגיל 12 הצטרף לקבוצת הנערים של בנפיקה ליסבון. ב-6 בינואר 2013 גספר ערך את הופעת הבכורה שלו בקבוצת המילואים בתיקו 1-1 נגד סנטה קלרה. ב-15 בפברואר 2014, גספר הבקיע את שער הבכורה שלו בקבוצה בניצחון 0-2 נגד בראגה ב'.

ב-2 בספטמבר 2014 גספר הושאל לויטוריה דה גימארייש על מנת לצבור דקות משחק. ב-14 בספטמבר, גספר ערך את הופעת הבכורה שלו בקבוצה בתיקו 1-1 נגד פורטו, בו גם קיבל כרטיס אדום. בסיום העונה, גספר חתם על חוזה ל-4 שנים בקבוצה.

ב-19 ביוני 2017 גספר חתם בפיורנטינה מהסרייה א'. ב-27 באוגוסט, גספר ערך את הופעת הבכורה שלו בקבוצה בהפסד 2-1 נגד סמפדוריה.

ביוני  גספר חזר לפורטוגל וחתם בספורטינג ליסבון לחמש שנים. ב-31 באוגוסט 2019 הושאל גספר לאולימפיאקוס לעונה אחת.

ב-9 במרץ 2021, גספר הושאל לוונקובר וייטקאפס מה-MLS.

ב-31 בינואר 2022 חזר גספר לויטוריה גימראייש.

## קריירה בינלאומית
בצעירותו, גספר שיחק בנבחרות הצעירות של פורטוגל.

ב-20 במאי 2019, גספר זומן לסגל נבחרת אנגולה לקראת גביע אפריקה לאומות 2019. ב-8 ביוני, גספר ערך את הופעת הבכורה שלו בנבחרת בניצחון 0-2 נגד .

## תארים
; ספורטינג ליסבון
*הגביע הפורטוגלי: 
*גביע הליגה הפורטוגלי: 

;אולימפיאקוס
* אליפות יוון: 2019/2020
* הגביע היווני: 2019/2020

## קישורים חיצוניים

קטגוריה:כדורגלנים פורטוגזים
קטגוריה:כדורגלנים אנגולים
קטגוריה:מגני כדורגל פורטוגזים
קטגוריה:מגני כדורגל אנגולים
קטגוריה:כדורגלני ויטוריה דה גימארייש
קטגוריה:כדורגלני פיורנטינה
קטגוריה:כדורגלני ספורטינג ליסבון
קטגוריה:כדורגלני אולימפיאקוס
קטגוריה:כדורגלני ונקובר וייטקאפס
קטגוריה:כדורגלני אפולון לימסול
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2019
קטגוריה:פורטוגזים שנולדו ב-1993
קטגוריה:אנגולים שנולדו ב-1993
אביב טרנר

**אביב טרנר** (נולדה ב-12 במאי 1988) היא שחקנית, מדבבת וזמרת-יוצרת ישראלית.

## ביוגרפיה
טרנר גדלה ביבנה. נכדתו של יעקב טרנר. בצעירותה, למדה טרנר ריקוד והשתתפה בלהקה העירונית של יבנה.

### משחק

טרנר החלה את דרכה בעולם המשחק במכינה בסל"ה - הסטודיו לאמנויות התיאטרון מיסודו של יורם לוינשטיין (2010) ולאחר מכן למדה במסלול התלת-שנתי בסטודיו למשחק "הדרך" בניהולם של איל כהן ורות דייכס (2011–2014).

בשנת 2013 שיחקה טרנר במחזמר "זרעים רעים" בהפקתו המוזיקלית של אפי שושני במסגרת חג המחזמר הראשון בבת ים.

בהמשך שיחקה טרנר בתיאטרון הקיבוץ בהצגות "החתול במגפיים", "הסיפור של יאללה ורגע" ו"שבת בבוקר". בנוסף שיחקה בהצגות הילדים "חתול בלבול" ו"פינוקיו" בהפקתו של צביקה להט. טרנר שיחקה בהצגת הפרינג' "מסיבת התה של אליס" בתפקיד אליס, ובקבוצת התיאטרון הירושלמי משחקת בהצגות "מידה כנגד מידה" (שייקספיר) ו"כוונות טובות". בנוסף משחקת במופע הילדים "שלגלון". טרנר יצרה את הכוריאוגרפיה לווידאו הילדים "כוכבים ברשת", וגם למופע "שלגלון" בבימויים של אלון והילה שלגל.

בשנת 2015 שיחקה טרנר בסרט הקצר "Red"; בשנת 2018 שיחקה בסדרת רשת "משחקי המדע" בתפקיד אלקטרודה; ובשנת 2019 שיחקה בסרט הקצר "חד קרן בתל אביב", ובסרט הקולנוע "הארוחה".

### מוזיקה

בין השנים 2016 - 2018 הייתה טרנר חברה בהרכב המוזיקלי "Waterman Project".

בשנת 2018 הוציאה טרנר אלבום דואט עם נועם פנחסוב בשם "בריאה".

נכון ל-2019 טרנר הקליטה את אלבום הסולו שלה אותו היא כתבה והלחינה, והפיק אותו אלדד ציטרין.
הסינגל הראשון מתוכו הוא "ככל שהמכה" שיצא ב-6 ביוני. הסינגל השני אותו הוציאה הוא ״הרבה אוויר״ שיצא ב-28 ביולי.
הבאים שיצאו ״אני איתו עכשיו״, ו״הזמן אזל״.

### דיבוב

דיבבה מספר דמויות ב"סופר סטרייקה". כן דבבה טרנר את פרייה בסרט הקולנוע "אגדה עם זנב", את טוטו בסרט "דוליטל", את קלרה בסרט ״שיגועים ודרקונים״(2020), בסרט ״סינדרלה והנסיך הסודי״ (2021), בסרט ״מיה והאריה הלבן״ ובסדרות "צ'ופ צ'ופ נינג׳ה", "מרבלג'ן" ו"לגו חברות".

## קישורים חיצוניים

* אביב טרנר באתר סוכנות mama-agency

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:מדבבות ישראליות
קטגוריה:מדבבים ישראלים
קטגוריה:בוגרות הדרך - בית הספר לביטוי בימתי
קטגוריה:בוגרי הדרך - בית הספר לביטוי בימתי
קטגוריה:ישראליות שנולדו ב-1988
קטגוריה:ישראלים שנולדו ב-1988
פורטימוננסה

שמאל|ממוזער|250px|שחקני הקבוצה במשחק ביתי
**מועדון הספורט פורטימוננסה** (בפורטוגזית: **Portimonense Sporting Clube**)
הוא מועדון כדורגל פורטוגלי מהעיר פורטימאו במחוז אלגארבה, המשחק בליגה הפורטוגלית השנייה.

## היסטוריה
המועדון הוקם ב-14 באוגוסט 1914 והתחרה בליגות האזוריות. במשך השנים התנדנדה הקבוצה בין שלוש הליגות הראשונות. הקבוצה מעולם לא זכתה בתואר משמעותי בליגה או בגביע, אך משתתפת ליגה הראשונה במשך שנים רבות לסירוגין.

בעונת 1975/1976 העפילה לליגה הבכירה, אך ירדה לאחר שתי עונות לליגה השנייה ולאחר עונה אחת שבה לליגה הראשונה, בה שיחקה ברציפות עד לעונת 1989/1990.

בעונת 1985/1986 השתתפה הקבוצה בגביע אופ"א לאחר שסיימה במקום החמישי.
בשנות ה-90 שיחקה הקבוצה בעיקר בליגה השנייה והשלישית. בעונת 2000/2001 חזרה לליגה השנייה. בעונת 2009/2010 חזרה לליגה הבכירה לעונה אחת, שבסיומה נשרה לליגה השנייה מהמקום ה-15.

בתום עונת 2016/2017 חזרה לליגת העל מהמקום הראשון.

שלוש פעמים הגיעה הקבוצה עד לשלב חצי הגמר של הגביע הפורטוגלי והפסידה (1983, 1987, 1988).
## סגל הקבוצה
*מעודכן ל-1 בפברואר 2024*

 (באהיה)
 (בהשאלה מקוריטיבה)

 (בהשאלה מבאיירן מינכן 2)
 

 (קפטן)

 

 (בהשאלה מאמריקה)

 (בהשאלה מגרמיו)

## קישורים חיצוניים
* 

פורטימאו
קטגוריה:קבוצות כדורגל שהוקמו ב-1914
קנוורת T680

**קנוורת T680** (באנגלית: **Kenworth T680**) היא משאית כבדה בתצורת סמי-טריילר מתוצרת יצרנית המשאיות הבינוניות והכבדות **Kenworth**  האמריקאית אשר יוצרה לראשונה בשנים 2013–2014 בארצות הברית.

בדירוג המשאיות בארצות הברית, דגם ה"קנוורת T680"  מופיע כ"דרגה 8" , כלומר כושר העמסה כולל של  ומעלה.

ה"קנוורת T680" יוצרה כתחליף ל"קנוורת T600", "קנוורת T660" ול"קנוורת T700".

## קישורים חיצוניים

*

## הערות שוליים

קטגוריה:משאיות סמי-טריילר
קטגוריה:כלי רכב שהושקו ב-2013
קטגוריה:כלי רכב אמריקאיים
הדסון ג'ט

**הדסון ג'ט** (באנגלית: **Hudson Jet**) היא מכונית משפחתית גדולה, המוגדרת כמכונית קומפקטית, אשר יוצרה בשנת 1953 על ידי יצרנית הרכב האמריקאית **Hudson Motor Car Company** , ובשנת 1954 על ידי אמריקן מוטורס.

## תצורות

* 2 דלתות - סדאן.
* 4 דלתות - סדאן.
* 2 דלתות - קבריולה (יוצרה 1 יחידה).

### דגמים
* "1C Jet" (שנת 1953).
* "2C Super Jet" (שנת 1953).
* "1D Jet" (שנת 1954).
* "2D Super Jet" (שנת 1954).
* "3D Jet-Liner" (שנת 1954).

## "הדסון ג'ט"

* יוצרו 35,367 יחידות בדטרויט (21,143 יחידות בשנת 1953, 14,224 יחידות בשנת 1954).
* 4 דלתות.
* 6 נוסעים (3+3).
* מנוע קדמי.
* מנוע בנזין.
* מנוע הנעה אחורית.
* קיבולת מכל דלק - 76 ליטר.
* תאוצה בין 0–100 קמ"ש היא 15.1 שניות.
* מחיר היחידה בשנת 1953 נע בין 1,858-1,954 דולר.

## תמונות

קובץ:1954 Hudson Jet Liner Rockville Show 2014 01.jpg | "הדסון ג'ט", שנת 1954
קובץ:1954 Hudson Jet Liner Rockville Show 2014 02.jpg | "הדסון ג'ט", שנת 1954
קובץ:1954 Hudson Jet Liner Rockville Show 2014 03.jpg | "הדסון ג'ט", שנת 1954
קובץ:1954 Hudson Jet Liner Rockville Show 2014 04.jpg | "הדסון ג'ט", שנת 1954
קובץ:1954 Hudson Jet 2-Door Utility Sedan.jpg | "הדסון ג'ט", שנת 1954 בתצורת 2 דלתות
קובץ:Hudson Jet Liner.jpg | "הדסון ג'ט" - קבריולה



קובץ:1954 Hudson Jet Liner Rockville Show 2014 10.jpg | "הדסון ג'ט", שנת 1954 - מבט ללוח מחוונים
קובץ:1954 Hudson Jet Liner Rockville Show 2014 11.jpg | "הדסון ג'ט", שנת 1954 - מבט לתא הנהג
קובץ:1954 Hudson Jet Liner Rockville Show 2014 12.jpg | "הדסון ג'ט", שנת 1954 - מבט למושבים האחוריים
קובץ:1954 Hudson Jet Liner Rockville Show 2014 13.jpg | "הדסון ג'ט", שנת 1954 - מבט למושבים האחוריים


## ראו גם
* הדסון יוטיליטי קופה
* הדסון גרייטר אייט

## קישורים חיצוניים

* 
* 

## הערות שוליים

קטגוריה:מכוניות משפחתיות גדולות
קטגוריה:דגמי מכוניות שהושקו ב-1953
קטגוריה:מכוניות אמריקאיות
קטגוריה:רכבי אמריקן מוטורס
אורוויל טורנקווסט

**אורוויל טורנקווסט** (באנגלית: **Orville Turnquest**; נולד ב-19 ביולי 1929 בניו פרובידנס), היה המושל הכללי של איי בהאמה.
## ביוגרפיה
אורוויל טורנקווסט, נולד ב-19 ביולי 1929 באי ניו פרובידנס שבאיי בהאמה, ונחשב לאחת מהדמויות המרכזיות בפוליטיקה של מדינתו. את דרכו החל בשנת 1947 במשרד עורכי דין, ובמקביל למד משפטים באוניברסיטת לונדון, שם רכש את השכלתו המשפטית והוסמך כעורך דין. השילוב בין השכלה גבוהה וניסיון מעשי סלל את דרכו לעולם הציבורי, והוא הפך לדמות מוערכת בזירה המשפטית והפוליטית של איי בהאמה.

בשנות ה-60 של המאה ה-20 החל טורנקווסט את פעילותו הפוליטית, ונבחר לפרלמנט המקומי. בין השנים 1972 ל-1979 שימש כמנהיג האופוזיציה. בשנת 1992 מונה לשר החוץ ולשר המשפטים, תפקידים שבהם השפיע רבות על מדיניות החוץ והמערכת המשפטית של המדינה. תרומתו בתקופה זו נחשבת לבעלת חשיבות רבה בעיצוב דמותה של בהאמה בזירה הבינלאומית.

בשנת 1995 הוא התחיל כהונה של המושל הכללי וכיהן בתפקיד זה עד שנת 2000.

## קישורים חיצוניים

* קורות חיים

קטגוריה:פוליטיקאים בהאמים
קטגוריה:מושלים כלליים
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:שרי חוץ
קטגוריה:בהאמים שנולדו ב-1929
זיס 115

**זיס 115** (ברוסית: **ЗИС-115**) הוא רכב המסווג כלימוזינה משוריינת סובייטית המבוססת על ה"זיס 110" שנבנתה במיוחד עבור יוסיף סטלין.

## מבנה
thumb|זיס 115
הרכב שקל כארבע טונות. החלונות, שכל אחד מהם שקל כ-200 ק"ג, הופעלו על ידי מערכת הידראולית והיו מזכוכית מיוחדת בעלת כמה שכבות בעובי 35 מ"מ. כדי למנוע את ערפול החלונות, המהנדסים יצרו צינורות מיוחדים בחלונות שיספגו את האדים והלחות.

המנוע היה מנוע 6.0L משודרג, והפיק 162 כוחות סוס.

גוף המכונית לא היה מורכב מלוחות נפרדים, אלא מריתוך שלם. כל חתיכה מרותכת נשאה מספר סידורי ואת שם היצרן, כדי שכל האחריות תיפול על היצרן המסוים במקרה של פגיעה.

צג המהירות במכונית היה מיוחד: עד 40 קמ"ש הוא צבעו היה ירוק, בין 40 ל-80 קמ"ש הוא היה כתום, ומעל ל-80 קמ"ש צבעו הפך לאדום.

המכונית נמצאה לאחר זמן ושוקמה. השיקום ארך 5 שנים ועלה כ-200 אלף דולר.

## קישורים חיצוניים

## הערות שוליים

קטגוריה:דגמי מכוניות שהושקו ב-1945
קטגוריה:מכוניות מנהלים
קטגוריה:כלי רכב משוריינים סובייטיים
קטגוריה:רכבי זיל
קטגוריה:מכוניות סובייטיות
אוג'ניו קסטלוטי

**אוג'ניו קסטלוטי** (באיטלקית: **Eugenio Castellotti**; 10 באוקטובר 1930 – 14 במרץ 1957) היה נהג מרוצים איטלקי, שהתחרה באליפות הפורמולה 1 עבור קבוצות לנצ'יה ופרארי. הוא נהרג בתאונה שאירעה במהלך נסיעת מבחן שערך במסלול המרוצים במודנה.

## קריירת מרוצים
קסטלוטי נולד בעיר לודי, איטליה. בגיל 20 רכש מכונית פרארי ושנתיים אחר כך החל להשתתף במרוצי מכוניות ספורט. באותה שנה ניצח בגרנד פרי פורטוגל, סיים שלישי במרוץ שהתקיים בבארי ושני במרוץ שהתקיים במונקו. בשנת 1953 ניצח את מרוץ 10 השעות של מסינה וסיים שלישי במרוץ הקררה פאנאמריקה שהתקיים במקסיקו. בשנת 1954 חתם בקבוצת לנצ'יה והמשיך להתחרות במכוניות ספורט, בזמן שהוא ממתין למכונית הפורמולה של הקבוצה. בינואר 1955 ערך את הבכורה בפורמולה 1 כשהתחרה בגרנד פרי ארגנטינה, אך לא הצליח לסיים את המרוץ. בגרנד פרי מונקו הגיע אל הפודיום כשסיים במקום השני. בגרנד פרי בלגיה זינק מהפול פוזישן והיה לנהג הצעיר ביותר שעושה זאת (בגיל 24 שני, 7 חודשים ו-26 ימים), שיא שהחזיק מעמד במשך 13 שנים עד שנשבר על ידי ג'קי איקס.

במחצית העונה עבר להתחרות עבור קבוצת פרארי עבורה התחרה עד מותו. במהלך השנים התחרה ב-14 מרוצי גרנד פרי, סיים 13 פעמים על הפודיום וצבר 19.5 נקודות אליפות. בנוסף השתתף במספר מרוצים שלא נכללו כחלק מאליפות הפורמולה 1. בשנת 1956 ניצח את מרוץ 12 השעות של סברינג בשיתוף פעולה עם חואן מנואל פנג'יו. באותה השנה ניצח גם את המרוץ מילה מילייה בברשיה, איטליה ואת הגרנד פרי למכוניות ספורט ברואן, צרפת. במרוץ 1,000 הק"מ של נורבורגרינג סיים במקום השני.

## מותו
ב-14 במרץ 1957 ערך קסטלוטי נסיעת מבחן במסלול מודנה. באחת הפניות הוא הגיע במהירות של כ-140 קמ"ש והתרסק. המכונית התגלגלה כמה פעמים וקסטלוטי הועף למרחק של כ-90 מטרים. רופא שהיה במקום קבע כי מותו היה מיידי כתוצאה משבר בגולגולת.

## קישורים חיצוניים

## הערות שוליים

קטגוריה:נהגי מכוניות מרוץ איטלקים
קטגוריה:נהגי קבוצת פרארי
קטגוריה:נהגי מכוניות מרוץ שנהרגו על המסלול
קטגוריה:איטלקים שנולדו ב-1930
קטגוריה:איטלקים שנפטרו ב-1957
פסקל קומלד

**פסקל קומלד** (בצרפתית: **Pascal Paul Vincent Comelade**; נולד ב-30 ביוני 1955 במונפליה) הוא מלחין, צרפתי ממוצא קטלוני.

## ביוגרפיה
פסקל קומלד התגורר מספר שנים בברצלונה. בהשפעת מוזיקה אלקטרונית ולהקת Heldon הוא הוציא את האלבום הראשון שלו בשנת 1975 בספרד.

במרוצת השנים הוא הוציא עשרות אלבומים בסגנונות שונות. במהלך הקריירה הוא שיתף פעולה עם זמרים ומוזיקאים שונים לרבות רוברט וייט ואנריק קאזאסס. האלבום האחרון פורסם בשנת 2019.

הוא מלחין ורב-אינסטרומנטלי. עבודותיו הן לעיתים קצרות, 2 או 3 דקות. פסקל קומלד מלחין מוזיקה אוונגרדית בלי לשכוח את השורשים. הוא מציין: "נמאס לי להיות הבן של אריק סאטי, האחיין של נינו רוטה ואני לא יודע מה עם קורט וייל".

פסקל קומלד הלחין מוזיקה לכמה סרטים. הוא זוכה להצלחה גדולה בצרפת וביפן, שם הוקמה להקה שמבצעת את המוזיקה שלו.

בשנת 1983 הוא הקים להקה Bel Canto Orquestra בה הוא משלב כלי זמר רגילים ומיניאטוריים.

## קישורים חיצוניים

* 

* יצירות של פסקל קומלד

קטגוריה:מלחינים צרפתים במאה ה-20
קטגוריה:מלחינים צרפתים במאה ה-21
קטגוריה:צרפתים שנולדו ב-1955
הדסון יוטיליטי קופה

**הדסון יוטיליטי קופה** (באנגלית: **Hudson Utility Coupe**) (בין השנים 1937–1938 הדגם היה קרוי **Hudson Terraplane Utility Coupe**) היא מכונית קופה, בתוספת ארגז שרות שהורכב בתא המטען, מתוצרת יצרנית הרכב האמריקאית **Hudson Motor Car Company**  אשר יוצרה בין השנים 1937–1942 בארצות הברית.

## "הדסון יוטיליטי קופה"
* 2 דלתות.
* מנוע קדמי.
* מנוע בנזין.
* מנוע הנעה אחורית.
* בשנת 1942 ייצור הדגם הופסק, עקב כך שכל ייצור כלי הרכב בארצות הברית הוקדש למאמץ המלחמתי. לאחר מלחמת העולם השנייה הייצור של הדגם לא חודש.

## תא המטען

בתוך תא המטען של הרכב הייתה קופסת פלדה שהונחה על מסילות הזזה (בדומה למגירות של ארגז הכלים). קופסת הפלדה נשענה על דלת אחורית. ידיות היו מחוברות לקצה הקופסה, אשר שימשו להחלקת הקופסה פנימה והחוצה. כשהקופסה נשלפה החוצה, היו שתי נקודות שבהן ניתן היה להרחיב אותה, דבר שהביא להעמסה ולפריקה של המטען. היכולת למשוך את התיבה החוצה הוא מה שעשה את "הדסון יוטיליטי קופה" להיות בשימוש כמו טנדר.

העומס המקסימלי של תא המטען הגיע עד 500 ק"ג.

אם לא היה צורך בשימוש הקופסה, אפשר היה להחליק את הקופסה לתא המטען. לאחר שנסגר את תא המטען, נראה כלי הרכב של הדסון כמו מכונית רגילה בתצורת קופה.

## תמונות

קובץ:Hudson Utility Coupe.jpg | "הדסון יוטיליטי קופה"
קובץ:1938 Terraplane Coupe liteblue at AACA show Florida I.jpg | "הדסון יוטיליטי קופה", שנת 1938 - מבט לתא הנהג
קובץ:1939 Hudson Coupe (27944094263).jpg | "הדסון יוטיליטי קופה", שנת 1939
קובץ:1939 Hudson Coupe (28527255006).jpg | "הדסון יוטיליטי קופה", שנת 1939
קובץ:1939 Hudson Coupe (28527290316).jpg | "הדסון יוטיליטי קופה", שנת 1939
קובץ:Hudson Coupe 1941.jpg | "הדסון יוטיליטי קופה", שנת 1941


## ראו גם
* הדסון גרייטר אייט
* הדסון ג'ט

## קישורים חיצוניים

* 
* 

## הערות שוליים

קטגוריה:מכוניות קופה
קטגוריה:דגמי מכוניות שהושקו ב-1937
קטגוריה:מכוניות אמריקאיות